สวัสดครับคุณ ผมได้กลืนแร่รักษาไทรอย และคุณได้ให้ยาคุมไทรอยมาทานด้วยแต่ผมดันลืมว่าต้องทานตอนไหน ควรทานหลังจากกลืนแร่ได้7วัน ใช่หรือไมครับ ขอบพระร่วงหน้าครับ
สวัสดีค่ะ หากมีภาวะไทรอยด์ฮอร์โมนเป็นพิษ และได้รับการรักษาด้วยการกลืนแร่ ควรหยุดทานยาต้านฮอร์โมนไทรอยด์ไปประมาณ 3-7 วัน หลังจากนั้นจึงให้ทานได้ตามขนาดที่แพทย์สั่ง ซึ่งอาจต้องทานต่อเนื่องนานประมาณ 3-6 เดือน หากค่าไทรอยด์ฮอร์โมนกลับมาเป็นปกติ ก็จะสามารถหยุดทานยาได้ในช่วง 1 สัปดาห์แรกหลังกลืนแร่ ยังอาจมีรังสีออกจากร่างกายได้ แต่ในระดับที่ต่ำ ไม่อันตรายมากสำหรับผู้ใหญ่ แต่อาจจะอันตรายต่อเด็กและสตรีมีครรภ์ ดังนั้นไม่ควรอยู่ใกล้ชิดนานเกินไป ควรอยู่ห่างจากผู้อื่นอย่างน้อย 2 เมตรในช่วง 2-3 วันแรก ควรแยกห้องนอน หลีกเลี่ยงการโดยสารทางสาธารณะ หากจำเป็น ก็ไม่ควรอยู่ใกล้ชิดผู้อื่นนานเกิน 1.5 ชั่วโมงในช่วงวันแรก การทานอาหารให้แยกจามชาน ช้อนส้อม รวมถึงของใช้ส่วนตัวอื่นๆ งดการจูบและมีเพศสัมพันธ์ หลังการถ่ายอุจจาระและปัสสาวะ ให้ราดน้ำมากๆ เพื่อไม่ให้มีหลงเหลือตกค้าง เนื่องจากรังสีไอโอดีนจะขับออกทางน้ำลาย ปัสสาวะและอุจจาระนอกจากนี้ ควรหลีกเลี่ยงการรับประทานอาหารที่มีไอโอดีนสูง เช่น อาหารทะเล อย่างน้อย 7 วันและทั้งในผู้หญิงและชาย ควรคุมกำเนิดไปอย่างน้อย 6 เดือนค่ะ